Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2022 թվականի փետրվարի 23–ի N570-Ա հրամանի

**ԾՐԱԳԻՐ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԱՆԱՍՆԱԲՈՒԺՈՒԹՅԱՆ**

**ՎԱՐՉՈՒԹՅԱՆ ՓՈՐՁԱԳԵՏԻ ԿՈՂՄԻՑ ԿՈՆԿՐԵՏ ՀԱՆՁՆԱՐԱՐԱԿԱՆՆԵՐԻ**

**ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

Սննդամթերքի անվտանգության տեսչական մարմնի (այսուհետ՝ Տեսչական մարմին) կողմից սպանդանոցային մորթի գործընթացների ուսումնասիրության, խնդիրների վերհնման, անասնաբուժասանիտարական փորձաքննությունների արդյունքում կազմված եզրակացությունների ուսումնասիրման, թերությունների վերհանման, սպանդանոցային մորթի հաշվետվությունների կազմման, ինչպես նաև 5-րդ ձևի անասնաբուժական վկայականը էլեկտրոնային եղանակով ներբեռնման գործընթացը կազմակերպելու և վերահսկելու, Տեսչական մարմնի՝ կենդանի կենդանիների կարանտինի վերահսկման էլեկտրոնային համակարգը վարելու, կարանտին կետերի գրանցման և կենդանի կենդանիների կարանտինացման գործընթացների ուսումնասիրության և խնդիրների վերհանման, դրանց կազմակերպմանը ներկայացվող պահանջների ուսումնասիրության և խնդիրների վերհանման, առկա թերությունների վերացման, ինպես նաև ուղեկցող անասնաբուժական փաստաթղթերի բաշխման և օգտագործման գործընթացների հսկողությանը մասնակցելու և վերը թվարկածի շրջանակում մասնագիտական խորհրդատվության տրամադրման նպատակով նպատակահարմար է անասնաբուժության վարչության աշխատանքներում ներգրավել փորձագետ (այսուհետ՝ Փորձագետ)։

Փորձագետը՝

1. մասնակցում է ուղեկցող անասնաբուժական փաստաթղթերի բաշխման և օգտագործման գործընթացների հսկողության աշխատանքներին, ուսումնասիրում և վերլուծում է տնտեսավարող սուբյեկտների կողմից իրականացվող անասնաբուժասանիտարական փորձաքննությունների արդյունքում կազմված փաստաթղթերը, եզրակացությունները, ներկայացնում վերջիններիս վերաբերյալ մասնագիտական կարծիք.
2. իրականացնում է սպանդանոցային գործընթացների, 5-րդ ձևի անասնաբուժական վկայականի ներբեռնման գործընթացների ուսումնասիրություն և թերությունների վերհանում, սպանդանոցային գործունեություն իրականացնող տնտեսավարողների մասնագիտական խորհրդատվությունների տրամադրում, բացի այդ՝ արտահանման նպատակով կենդանի կենդանիների կարանտինացման գործընթացների կազմակերպման և անցկացման, դրանց կազմակերպմանը ներկայացվող պահանջների ուսումնասիրություն և խնդիրների վերհանում և առկա թերությունների վերացման համար անհրաժեշտ առաջարկների ու լուծումների տրամադրում։

Փորձագետը սույն ծրագրով կատարման ենթակա աշխատանքներն իրականացնում է մեկ տարի ժամկետով։

Փորձագետի կողմից կատարված աշխատանքների արդյունքում առաջադրված խնդիրները պետք է ստանան ամբողջական լուծում։

Փորձագետի աշխատանքների գնահատման համար հիմք է հանդիսանում վերջինիս կողմից վեց ամիսը մեկ ժամկետում կատարված աշխատանքների վերաբերյալ իր անմիջական ղեկավարին ներկայացրած ամփոփ հաշվետվությունը։

Սույն ծրագրի իրականացման համար փորձագետը պետք է ունենա՝

* բարձրագույն կրթություն անասնաբուժություն մասնագիտությամբ,
* առնվազն տասը տարվա անասնաբուժություն մասնագիտությամբ աշխատանքային ստաժ,
* համակարգչով աշխատելու ունակություն,
* Հայաստանի Հանրապետության Անասնաբուժության մասին, Սննդամթերքի անվտանգության մասին, Սննդամթերքի անվտանգության պետական վերահսկողության մասին օրենքների, ինպես նաև Հայաստանի Հանրապետության և Եվրասիական տնտեսական միության անասնաբուժության ոլորտը կարգավորող օրենսդրության իմացություն։